I 252 f.Kr., etter den andre syriske krig, ble Antiokos II Theos tvunget til å inngå fredsavtale med den gresk-egyptiske farao Ptolemaios II Filadelfos. Et vesentlig trekk ved avtalen var å gifte seg med datteren til Ptolemaios II, Berenike, men det krevde samtidig at han måtte skille seg fra Laodike og støte henne og hennes barn fra seg. Da Berenike ble hans nye dronning var det i forståelsen at de eventuelle barn som hun fødte ville arve tronen i Selevkideriket.